P R I M Á T O R    M E S T A     K O Š I C E 
vyhlasuje 
úplné znenie Všeobecne záväzného nariadenia mesta Košice č. 78 o čistote a o verejnom poriadku, prijaté uznesením Mestského zastupiteľstva v Košiciach č. 1037/2006, ako vyplýva zo zmien a doplnení vykonaných uznesením Mestského zastupiteľstva v Košiciach č. 1152/2006, uznesením Mestského zastupiteľstva v Košiciach č. 83/2007, uznesením Mestského zastupiteľstva v Košiciach č. 546/2008, uznesením Mestského zastupiteľstva v Košiciach č. 737/2009, uznesením Mestského zastupiteľstva v Košiciach č. 789/2009, uznesením Mestského zastupiteľstva v Košiciach č. 329/2012, uznesením Mestského zastupiteľstva v Košiciach č. 380/2012, uznesením Mestského zastupiteľstva v Košiciach č. 447/2012 a uznesením Mestského zastupiteľstva v Košiciach č. 551/2013

Všeobecne záväzné nariadenie mesta Košice č. 78 
o čistote a o verejnom poriadku 

PRVÁ  ČASŤ  
VŠEOBECNÉ USTANOVENIA

§ 1
 Účel a predmet 

Účelom tohto všeobecne záväzného nariadenia (ďalej len „nariadenie“) je utvárať a chrániť zdravé podmienky a zdravý spôsob života a práce obyvateľov mesta, chrániť životné prostredie, ako aj zabezpečovať verejný poriadok v meste Košice. 

§ 2
Pôsobnosť

Ustanovenia tohto nariadenia sú záväzné pre všetky právnické osoby a fyzické osoby (ďalej len „všetky osoby“) zdržiavajúce sa na území mesta. 

§ 3
Vymedzenie základných pojmov

Pre účely tohto nariadenia sa pod pojmom verejné priestranstvo rozumejú všetky miesta, ktoré slúžia na verejné účely, sú verejne prístupné a možno ich obvyklým spôsobom používať.

DRUHÁ ČASŤ
ČISTOTA

§ 4 
Čistota verejných priestranstiev

(1)	Je zakázané akékoľvek znečisťovanie verejných priestranstiev, umiestňovanie odpadu na iné miesta a do iných nádob, než ktoré sú na to určené a vyberanie odpadov z týchto miest a nádob.

(2)	Je zakázané poškodzovať verejnú zeleň, vodné toky, nádrže a fontány a iné verejné zariadenia (napr. verejné osvetlenie, nádoby na odpad, odpočívadlá a pod.) alebo ich užívať iným spôsobom, než na ktorý sú určené (napr. kúpaním osôb a zvierat vo fontánach a pod.).

(3)	Každý je povinný dbať, aby pri svojej činnosti neobťažoval iné osoby prachom, dymom, pachmi, pevnými alebo tekutými odpadmi. Je zakázané umývať motorové vozidlá alebo nakladať s látkami znečisťujúcimi životné prostredie na iných miestach, než ktoré sú na to určené.

(4)	Ak dôjde k znečisteniu verejného priestranstva je osoba, ktorá znečistenie spôsobila, povinná bezodkladne ho odstrániť. 

(5)	Vlastníci, správcovia alebo užívatelia nehnuteľností sú povinní zabezpečovať čistotu verejných priestranstiev priľahlých k ich nehnuteľnosti1). 

§ 5 
Užívanie verejných priestranstiev v osobitných prípadoch 

(1)	Pri užívaní verejných priestranstiev na iné účely, než na ktoré sú určené (napr. manipulácia s rôznymi materiálmi alebo výrobkami) alebo pri osobitných činnostiach na základe povolenia príslušného orgánu2) (napr. cestný správny orgán, stavebný úrad a pod.) môže byť užívanie verejného priestranstva obmedzené len v nevyhnutnej miere a na nevyhnutne potrebný čas a pri dodržaní podmienok určených v príslušnom povolení, ak je vydané. 

(2)	Ak sú na verejných priestranstvách vykonávané spoločensko-kultúrne aktivity, predaj alebo poskytované služby oprávnené osoby sú povinné zabezpečovať dodržiavanie čistoty okolia.

(3)	Osoby užívajúce verejné priestranstvá sú povinné zabezpečiť svoj materiál, výrobky alebo tovar pred neoprávnenou manipuláciou alebo nežiaducim rozptýlením do okolia. Po ukončení činnosti podľa predchádzajúcich odsekov je užívateľ verejného priestranstva povinný bezodkladne uviesť verejné priestranstvo do pôvodného stavu na vlastné náklady.

 
TRETIA ČASŤ
VEREJNÝ PORIADOK 

§ 6 

V záujme utvárania a ochrany zdravých podmienok a zdravého spôsobu života a práce obyvateľov mesta a ochrany životného prostredia sú všetky osoby pri svojej činnosti povinné rešpektovať práva a právom chránené záujmy ostatných obyvateľov mesta. 

§ 7
Obmedzenie používania pyrotechnických výrobkov určených na zábavné a oslavné účely

(1) Používanie pyrotechnických výrobkov určených na zábavné a oslavné účely3) sa na území mesta zakazuje.

(2) Zákaz podľa odseku 1 sa nevzťahuje
a)	na zábavnú pyrotechniku kategórie 1,4)
b)	počas doby od 15:00 hod. dňa 31. decembra kalendárneho roka do 02:00 hod. dňa 1. januára nasledujúceho kalendárneho roka,
c)	na mesto počas podujatí a akcií, ktoré sú organizované mestom, alebo na ktorých sa mesto spolupodieľa,
d)	na ohňostrojné práce, na ktoré bol udelený súhlas mesta podľa osobitného predpisu5).

Obmedzenie predaja, podávania a požívania alkoholických nápojov

§ 8

(1) Predaj, podávanie a požívanie alkoholických nápojov na verejných priestranstvách je zakázané v čase od 5.00 hod. do 3.00 hod. nasledujúceho dňa
a)	v areáloch škôl, školských, predškolských a výchovno-vzdelávacích zariadení, na detských ihriskách a vo vzdialenosti 25 metrov od nich,  
b)	vo vzdialenosti 25 metrov od zdravotníckych zariadení, 
c)	vo vzdialenosti 25 metrov od úradov štátnej správy, územnej samosprávy, súdov a ďalších orgánov verejnej moci, 
d)	vo vzdialenosti 25 metrov od obchodných centier,
e)	vo vzdialenosti 25 metrov od účelových zariadení registrovaných cirkví a náboženských spoločností, kostolov a iných modlitební,
f)	na športových ihriskách, 
g)	v prístreškoch a na  zastávkach verejnej  dopravy,
h)	v parkoch,

________________________
3)	§ 3 ods. 2 písm. a) nariadenia vlády SR č. 485/2008 Z. z. o uvádzaní pyrotechnických výrobkov na trh.
3a)		Vypustená uznesením MZ č. 380/2012.
4)	§ 3 ods. 2 písm. a) bod 1 nariadenia vlády SR č. 485/2008 Z. z. o uvádzaní pyrotechnických výrobkov na trh.
5)  	§ 36g ods. 1 zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov.

i)	na Staničnom námestí a na území ohraničenom ulicami: Štúrova v úseku od Kuzmányho po Námestie osloboditeľov, Námestie osloboditeľov, Senný trh, Protifašistických bojovníkov, Štefánikova, Gorkého v úseku od Strojárenskej po Štefánikovu, Strojárenská a Kuzmányho, vrátane týchto ulíc. Abecedný zoznam ulíc s ich grafickým zobrazením tvorí prílohu tohto nariadenia.

(2) Zákaz podľa odseku 1 sa nevzťahuje
a)	na predaj alkoholických nápojov, ktoré nie sú určené na priamu konzumáciu,
b)	na zariadenia na to určené, prevádzkovo a priestorovo prispôsobené,
c)	na podujatia a akcie, ktoré sú organizované mestom, alebo na ktorých sa mesto spolupodieľa,
d)	na podujatia a akcie, ktoré sú organizované mestskou časťou, alebo na ktorých sa mestská časť spolupodieľa vo svojom územnom obvode,
e)	na verejné kultúrne podujatia, ak usporiadateľ oznámil zámer predávať, podávať alebo požívať alkoholické nápoje spolu so zámerom usporiadať podujatie mestskej časti podľa osobitných predpisov5a); ak sa má verejné kultúrne podujatie uskutočniť na území uvedenom v odseku 1 písm. i), usporiadateľ je povinný oznámiť zámer predávať, podávať alebo požívať alkoholické nápoje aj mestu.

(3) Ustanovením odseku 2 nie je dotknutý zákaz podľa osobitného predpisu6).

§ 9

Predaj, podávanie a požívanie alkoholických nápojov v predajniach potravín (vrátane diskontných predajní a večierok) nachádzajúcich sa na území uvedenom v § 8 ods. 1 písm. i) je zakázané v čase od 22:00 hod. do 06:00 hod. nasledujúceho dňa.

§ 10 - zrušený

§ 11 - zrušený

§ 12
Obmedzenie voľného pohybu psov

Voľný pohyb psov je zakázaný na detských ihriskách, športoviskách a v ich blízkosti. Držiteľ psa je povinný bezodkladne odstrániť znečistenie spôsobené psom z verejného priestranstva. 

________________________
5a)	§ 3 zákona č. 96/1991 Zb. o verejných kultúrnych podujatiach, § 59 písm. b) Štatútu mesta Košice. 
6)	§ 2 ods. 1 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.

§ 12a
Zákaz fajčenia aj na iných verejne prístupných miestach

Na verejne prístupných miestach6a), mimo zariadení a priestorov na to určených, prevádzkovo a priestorovo prispôsobených, je zakázané fajčenie tabakových výrobkov, a to do vzdialenosti 10 metrov od vestibulu železničnej stanice a autobusovej stanice. Uvedený zákaz sa nevzťahuje na miesta, kde platí zákaz fajčenia podľa osobitného predpisu6b).

ŠTVRTÁ ČASŤ
SPOLOČNÉ USTANOVENIE

§ 13
Sankcie

Porušenie ustanovení tohto nariadenia je postihnuteľné podľa osobitných predpisov7).

PIATA ČASŤ
ZÁVEREČNÉ A ZRUŠOVACIE USTANOVENIA

§ 14
Zrušovacie ustanovenie

Zrušujú sa: 
1.	Všeobecne záväzné nariadenie mesta Košice č. 28 o čistote, 
2.	Všeobecne záväzné nariadenie mesta Košice č. 36 o obmedzení predaja, podávania a požívania alkoholických nápojov,
3.	Všeobecne záväzné nariadenie mesta Košice č. 67 o verejnom poriadku a o ochrane pred hlukom v meste Košice.

§ 15
Účinnosť

Toto nariadenie nadobudlo účinnosť 1. júna 2006.

Zmeny a doplnky vykonané uznesením Mestského zastupiteľstva v Košiciach č. 1152/2006  nadobudli  účinnosť  28. septembra 2006,  uznesením  Mestského zastupiteľstva 

v Košiciach č. 83/2007 nadobudli účinnosť 22. mája 2007, uznesením Mestského zastupiteľstva v Košiciach č. 546/2008 nadobudli účinnosť 26. júla 2008, uznesením Mestského zastupiteľstva v  Košiciach č. 737/2009 nadobudli účinnosť 3. apríla 2009, uznesením Mestského zastupiteľstva v Košiciach č. 789/2009 nadobudli účinnosť 29. mája 2009, uznesením Mestského  zastupiteľstva v  Košiciach č. 329/2012 nadobudli účinnosť 10. júla 2012, uznesením Mestského zastupiteľstva v Košiciach č. 380/2012 nadobudli účinnosť 10. októbra 2012, uznesením Mestského zastupiteľstva v Košiciach č. 447/2012 nadobudli účinnosť 10. januára 2013 a uznesením Mestského zastupiteľstva v Košiciach č. 551/2013 nadobudli účinnosť 02. marca 2013.

MUDr. Richard  R a š i, PhD., MPH
primátor mesta Košice

 

Zverejnené: 02.04.2013